b'\n_START_ARTICLE_\nJeronimas Krauz\xc4\x97\n_START_SECTION_\nBiografija\n_START_PARAGRAPH_\nGim\xc4\x97 1845\xc2\xa0m. sausio 7 d. Tytuv\xc4\x97nuose. 1855-1860 m. mok\xc4\x97si Kauno gimnazijoje. Nuo 1862 m. priva\xc4\x8diai mok\xc4\x97si pas vaistinink\xc4\x85 Franc\xc4\x85 Kel\xc4\x8devsk\xc4\xaf Maskvoje. 1864-1865 m. dalyvavo Maskvos framacinink\xc5\xb3 draugijos organizuotose kursuose, 1865 m. \xc4\xafstojo \xc4\xaf Maskvos universitet\xc4\x85, 1868 m. tapo vaistininku. Dirbdamas vaistininku rinkdavo \xc4\xafvairius augalus, 1869 m. tapo Maskvos universiteto gamtinink\xc5\xb3 draugijos nariu. 1870 m. atvyko \xc4\xaf Turkestan\xc4\x85 tyrin\xc4\x97ti vaistams tinkamus laukinius augalus. Jo vardu pavadinti Turkestane augantys augalai: Bromus krausei, Eremostachys krauseana, Carex krausei, Cousinia krauseana, Festuca krausei, Conerelvus krauseanus, Conyza krauseana, Consonia krauseana, Populus krausei, Tulipa krauseana ir kiti. 1871 m. Ta\xc5\xa1kente \xc4\xafk\xc5\xabr\xc4\x97 botanikos sod\xc4\x85, atidar\xc4\x97 kelias vaistines, finansavo chemijos laboratorijos \xc4\xafk\xc5\xabrim\xc4\x85. Daug d\xc4\x97mesio skyr\xc4\x97 vietos tradiciniai medicinai, bendravo su vietos gydytojais. Buvo renkamas \xc4\xaf Ta\xc5\xa1kento miesto taryb\xc4\x85, aukojo vaistus na\xc5\xa1lai\xc4\x8di\xc5\xb3 namams. XIX a. pabaigoje prisid\xc4\x97jo prie Ta\xc5\xa1kento istorijos muziejaus \xc4\xafk\xc5\xabrimo, kuriam atidav\xc4\x97 dal\xc4\xaf savo sukauptos kolekcijos. Mir\xc4\x97 1909\xc2\xa0m. rugpj\xc5\xab\xc4\x8dio 8 d. Ta\xc5\xa1kente. U\xc5\xbe nuopelnus mokslui ir Ta\xc5\xa1kento miestui apdovanotas 2-ojo ir 3-ojo laipsnio Anos ginklo ordinais.'